**Assessment – Systematisk Klinisk Udredning og Vurdering,   
 48 timer.  
Kurset er godkendt til psykologers specialistuddannelse: voksenmodulet: 10.2 :  
Kursusdage: 18-19 marts, 1-2 april, 29-30 april, 20-21 maj 2022**

**Se Program:** [**Assessment 2022**](http://www.psykoanalytisk-selskab.dk/wp-content/uploads/2021/08/2022AssessmentSystematiskKliniskUdredning.pdf)

**Formål:  
Deltagerne skal erhverve sig kendskab til klassificeringen af forskellige psykiske sygdomme og tilstande, dette såvel ud fra de deskriptive diagnosesystemer som DSM 5 og ICD-10 som ud fra en psykoanalytisk/psykodynamisk helhedsforståelse af psykopatologi set ud fra psykens udvikling og struktur. Kurset giver en overordnet forståelsesramme for psykopatologi og en nuanceret, klinisk anvendelig opfattelse af den enkelte klient.**

**Indhold:**Hele spektret fra den alvorligste psykopatologi (F20) til mere almindelige psykologiske problemstillinger som belastningsreaktioner og ressourceprofiler vil blive belyst. Hovedfokus vil blive lagt på det mellemområde af lettere til mellemsvære lidelser psykologer især arbejder med: angst, depression og lettere personlighedsforstyrrelser; men der vil også inddrages beskrivelse psykoser, selvskadende adfærd, misbrug, samt eksempler på differentialdiagnostiske problemstillinger i relation til primært organisk betingede skader.

Psykiatriske diagnoser og personlighedens struktur vil blive belyst ud fra en integrativ, udviklingspsykologisk tilgang til psykopatologi og assessment.  På kurset inddrages psykodynamisk teori om personlighedens udvikling og organisering herunder teori om forstyrrelser i kognitiv funktion. Et gennemgående fokus vil være kendskabet til personlighedsstruktur set i relation til symptomkonstellationer og grad af psykopatologi. Med reference til deskriptive diagnosesystemer som ICD10 og DSM5 gennemgås spektret fra de alvorligste sindslidelser til det moderne menneskes individuelle coping-strategier. Sideløbende belyses differential-diagnostiske problemstillinger og forskellige undersøgelsesmetoder med hensyn til relevans og indikationsområder.

Alle undervisere er forankret i en psykoanalytisk forståelse af personlighedens struktur. Det er en grundtanke i kurset at give et integreret indblik i psykopatologiforståelse og udredning gennem integration af forskellige typer data, som indbyrdes validerer/falsificerer hinanden i en fremadskridende diagnostisk, hypotese-dannende proces:  
1.  Informationer fra kvaliteten af relationen, overføring/modoverføring.  
2. Informationer fra klientens egen beskrivelse, det subjektivt oplevede  
3.  Informationer fra anamnestiske oplysninger.  
4.  Informationer fra tests/rating scales  
Deltagerne vil således stifte bekendtskab med en nuanceret, helhedsorienteret udredningsform, som vil øge deres evne til både at foretage en mere detaljeret og samlet vurdering af et tilstandsbillede og en problemstilling  - og at målrette og individualisere relevante behandlingstiltag.

**Øvrige undersøgelsesmetoder**De undersøgelsesmetoder der sideløbende vil blive inddraget har fokus på, hvad der vil være relevant ved forskellige differential diagnostiske problemstillinger og forskellige sags-typer og repræsenterer en bred vifte af forskellige metodikker, som f.eks.:  anamnese optagelse, semistrukturerede diagnostiske interviews (Kernberg, AAI), WAIS IV, personlighedsprøver, projektive tests, neuropsykologiske prøver, GAF, PSE(SCAN), SCID II.

Det skal understreges at kurset ikke giver egentlig træning og oplæring i anvendelsen af de forskellige undersøgelsesmetoder/tests.

Lærergruppen repræsenterer et bredt klinisk arbejdsfelt og erfaringsområde fra psykiatrien, kommunalt regi, retspsykiatrien og privatpraksis.  
Underviserne har således praksiserfaring inden for mange forskellige sagsområder, og de enkelte undersøgelsesmetoders indikationsområder vil blive illustreret gennem case-gennemgange; her vil især fokuseres på problemformulering, valg af undersøgelsesmetode, beskrivelse og vurdering, formidling af vurdering til klienten, evt. videre henvisning, forslag til og valg af behandling i samarbejde med klienten.  
De sagsområder der vil blive medinddraget er bl.a.: psykiatri og retspsykiatri, familierelaterede problemstillinger, revalidering, arbejdsmiljø-relaterede problemer herunder stressreaktioner, arbejdsmiljø, krise- og sorgreaktioner, samt udarbejdelse af ressource-og kompetenceprofiler.

**Deltagere:** Kurset er primært rettet mod psykologer i specialistuddannelse, men vil også være relevant for psykologer og læger med interesse for psykodynamiske perspektiver på psykopatologiforståelse, assessment og behandlingsplanlægning.

**Sted:** Dansk Psykoanalytisk Selskabs Lokaler, Trondhjemsgade 13, 2100 København Ø

**Pris: kr. 15.800**. Forplejning er inkluderet i prisen.          **Deltagerantal: max 15 deltagere**

**Tilmeldelsesfrist: 15-02-22**

**Tilmelding: Tilmelding sker ved indbetaling på DPAS' s bankkonto:**  
**Reg. nr.: 5369 Kontonr.: 242308  . HUSK AT SKRIVE NAVN PÅ INDBETALINGEN.** Tilmeldingen er gældende og bindende

**Yderligere spørgsmål vedrørende kurset, tilmelding og det praktiske arrangement samt spørgsmål vedrørende det faglige indhold rettes til:  
Mette Møller** [**mettemoeller@mail.com**](mailto:mettemoeller@mail.com)**Kursusleder**

**Lærere:  
Psykolog Mette Møller, Kursusleder: specialist og supervisor i Psykoterapi og Psykopatologi. Træningsanalytiker DPAS.Privatpraksis  
Psykolog Susanne Lunn: specialist og supervisor i Psykoterapi. Træningsanalytiker DPAS. Lektor i psykologi, Kbh’s  
Universitet. Privatpraksis  
Psykolog Christina Schacht-Magnusson: specialist og supervisor i Psykoterapi.  Lærer på tværfaglig uddannelse i  
relationsbehandling, Norge. Privat praksis  
Psykolog Asbjørn Pedersen: specialist i Psykoterapi voksne og Børnepsykologi. Træningsanalytiker DPAS.  
Formand DPAS. Privat praksis  
Psykolog Charlotte Benér Graff: legitimeret psykolog, legitimeret psykoterapeut (steg2) voksen og børne- og  
ungeområdet (svensk psykologuddannelse, svensk specialistuddannelse)  
Træningsanalytiker DPAS. Privat praksis  
Psykolog Lisbeth Sanders: specialist og supervisor i psykoterapi. Træningsanalytiker DPAS. Privat praksi  
Psykolog Charlotte Simonsen: specialist i Psykoterapi. Tidl. Formand IPP: 3-årig uddannelse i psykodynamisk  
Psykoterapi. Klinisk psykolog i Psykiatrien. Privat praksis.  
Psykolog Søren Graff: specialist og supervisor i psykoterapi og børnepsykologi. Afdelingsleder Frederiksberg  
Familie- og Unge Rådgivning. Privat praksis.**